1S4 MISSIONS DIPLOMATIQUES 



estoit filz de duc, brun de couleur, de grande stature et auihorité vers les 

 Turcqs, de sorte qu'il sembloit dominer sur iceulx. 



X°. — Deux saws venoient du matin vers nous, lesquels disnoient avec- 

 que nous. Après midy veint messire Moyses nous advertir que le seigneur 

 Aloisio Grity envoyoitce jour nous quérir. Lesdicts saws, à leur partement 

 de notre logis, feirent deffense que personne ne veint vers nous que les 

 serviteurs de Begogly, c'est-à-dire d' Aloisio Grity, et ledict messire Moyses : 

 dont nous avons esté grandement irritez; de sorte que nous défendasmes 

 aux serviteurs des mesmes saws, qu'ilz se trouvassent en nostre présence, 

 mesme qu'on leur donnast aulcune viande. Mais nonobstant ladicte def- 

 fense, messire Cusano veint vers nous, disant que le susdict bruict tou- 

 chant les trois barques hispanoles estoit véritable, mesnie qu'elles estoyent 

 entrés dans Coron , qu'elles avoyent pourveu de vivres et gendarmes. 



XI". — De grand matin veint vers nous Machamutz *, secrétaire du sei- 

 gneur Aloisio Grity, maintenant Turc, mais Vénetien de nation, personnage 

 assez discret, auquel le S'' Hiérosme déclara l'indigne et mauvais traic- 

 tement que nous faisoyent les serviteurs des saws ; ledict secrétaire nous 

 mesna au logis dudict Aloisio Grity, lequel, avant entrer en communica- 

 tion , s'excusa de ce que plus tost il ne nous avait faict mander, disant que 

 le mesme jour que nous avions esté chez Imbrahim, le grand Empereur et 

 ledict Imbrahim estoyent venus en son logis et jardin, oîi il avoil parlé avecq 

 ledict grand Empereur bien quatre heures continuelles, et jusques à les 

 trois heures de nuict; que des propos lors tenus avec le grand Empereur 

 il nous en pourroit communicquer aulcuns, aultres luy convenoit tenir 

 secretz : qu'entre aultres choses le grand Empereur s'esmerveilloit gran- 

 dement de la façon d'escrire de l'empereur Charles, lequel faisoit iceluy 

 grand Empereur du tout esgal au roy Ferdinande; et que néantmoins, 

 ledict grand Empereur disoit avoir jusques à vingt vassaux, dont chascun 

 a plus de terres, richesses et pouvoir que ledict Ferdinande; en oultre que 

 par lesdictes lettres sembloit que l'empereur Charles vouloit inférer que 

 ledict grand Empereur avoit demandé la paix, laquelle toultesfois il avoit 



' Mahomet. 



